पुराने टिप्पर की खरीद मामले में वाहन कंपनी के 2 मुलाजिम बर्खास्त
नगरनिगम को नए की बजाए पुराने टिप्पर की सप्लाई करने के मामले में वाहन निर्माता कंपनी लेलैंड के डीलर ग्लोब ऑटो ने अपने दो मुलाजिमों को बर्खास्त कर दिया है। कंपनी अधिकारी के मुंबई से जांच के लिए जालंधर पहुंचने के बाद यह कार्रवाई की गई है। दोनों मुलाजिमों को साल 2015 में बना पुराना टिप्पर नगर निगम को सप्लाई करने में लापरवाही का दोषी माना गया है। क्लेम एक्जीक्यूटिव रमन गौतम और फ्लोर सुपरवाइजर मदन कुमार पर कार्रवाई की गई है। कंपनी और डीलर की टीम ने नगर निगम कमिश्नर जीएस खैहरा को लिखित में जांच और कार्रवाई रिपोर्ट सौंपी है। कमिश्नर खैहरा ने कहा कि नगर निगम की जांच जारी रहेगी। वाहन रिसीव करते समय निगम मुलाजिम की पकड़ में गड़बड़ी नहीं आने के लिए कौन जिम्मेवार है, यह भी सामने आना जरूरी है।
जांच रिपोर्ट में कमिश्नर को स्पष्टीकरण दिया गया है कि निगम का मशीनरी जल्द सप्लाई करने का दबाव था। ऐसे में कर्मचारियों ने दूसरे यार्ड में खड़ा साल 2015 में बना छोटा टिप्पर सप्लाई कर दिया। बाकी मशीनरी साल 2016 में बनी है। कंपनी के अधिकारी यह बात मानने के लिए तैयार नहीं हैं कि सप्लाई हुआ साल 2015 में बना टिप्पर पहले चला हुआ था। उन्होंने कमिश्नर से यह भी कहा है कि कंपनी टिप्पर में जेके कंपनी के टायर लगाकर भेजती है लेकिन जब टिप्पर सर्विस के लिए आया था तो उसमें सीएट कंपनी के टायर फिट थे। माना जा रहा है कि टायर बदलने के लिए निगम मुलाजिम जिम्मेवार हैं।
^जब तक नगर निगम की जांच पूरी नहीं हो जाती तब तक पुराना टिप्पर निगम के कब्जे में ही रहेगा। वाहनों की पहली की जगह 5वीं सर्विस के मामले में कमिश्नर ने स्पष्ट किया कि ऐसा इसलिए हुआ क्योंकि वाहनों की सर्विस समय से नही करवाई जिससे सर्विस का समय निकल गया था। -जीएसखैहरा, निगमकमिश्नर
वर्कशाप में जांच की
निगमकी दो स्तरीय जांच जारी रहेगी। वर्कशाप कमेटी में जांच के लिए 4 सदस्यीय कमेटी बनाई गई है जाे वर्कशाप में आई मशीनरी की रिपोर्ट देगी। कमेटी को लीड कर रहे हेल्थ अफसर डॉ. श्रीकृष्ण शर्मा ने वीरवार को वर्कशाप का दौरा किया। जांच की गई कि खराब वाहन की रिसीविंग के लिए कौन जिम्मेवार है। जॉइंट कमिश्नर डाॅ. जय इंदर सिंह को पूरे मामले में इंडिपेंडेंट जांच करेंगे। वह 15 दिन में जांच कर कसूरवार का पता लगाएंगे। वर्कशाप के काम को डी-सेंट्रलाइज्ड कर दिया है और गाड़ियों में डीजल डलवाने और मेनटेनेंस की जिम्मेवारी भी तय की है।
निगम के किसी अफसर पर अभी तक कोई एक्शन नहींं
hin_Deva hin_Deva hin_Deva hin_Deva hin_Deva hin_Deva hin_Deva